Einnig þyrfti að ákvarða hvernig ætti að fara með upplýsingar um kortasjár sem hafa verið aflagðar og lokað á netinu , finnist um þær upplýsingar , og kortasjár þar sem skipt hefur verið um hugbúnað og útliti og virkni breytt , en óbreyttar vefslóðir notaðar . Nothæf tölfræði í þessu efni er nauðsynleg til að hægt verði að tryggja það að heimildir verði í framtíðinni til um sögu og þróun íslenskra kortasjáa . Landsbókasafn Íslands – Háskólabókasafn hefur um árabil afritað reglubundið íslenskar vefsíður ( vefsafn.is ) . Orkustofnun hafði frumkvæði í tveimur helstu samstarfsverkefnum stofnana sem unnin voru á sviði kortasjáa á Íslandi á liðnum áratug : Gagnavefsjá og Náttúruvefsjá . Beitt var sömu aðferðum við báðar kortasjárnar þó þær byggðu á ólíkum hugbúnaðarlausnum .